b'\n_START_ARTICLE_\nBalli Komb\xc3\xabtar\n_START_PARAGRAPH_\nBalli Komb\xc3\xabtar je bila albanska nacionalisti\xc4\x8dna in protikomunisti\xc4\x8dna organizacija, ustanovljena leta 1939. Med drugo svetovno vojno so \xc4\x8dlani te organizacije delovali kot odporniki proti italijanskim in nem\xc5\xa1kim okupacijskim silam v Albaniji. Kljub temu pa so balisti, kot so jih ljudsko imenovali, sodelovali z okupacijskimi silami sil osi na ozemlju Gr\xc4\x8dije in Jugoslavije._NEWLINE_Politi\xc4\x8dni program organizacije je imel za cilj zdru\xc5\xbeitev Albancev iz Albanije, ju\xc5\xbene \xc4\x8crne gore, ju\xc5\xbene Makedonije, Kosova, zahodne Makedonije in Epira v dr\xc5\xbeavno tvorbo, poimenovano Velika Albanija. Leta 1943 je albanska komunisti\xc4\x8dna partija napovedala vojno Balli Komb\xc3\xabtarju. Po zmagi komunisti\xc4\x8dnih sil so pripadnike gibanja pozaprli, jih veliko pobili ali izgnali (najve\xc4\x8d v Evropo in ZDA).'